Ons nooi julle uit om die videos van die verskillende projekte te kyk en ook die inligting van die projekte wat hieronder verskyn te lees. Raak asseblief betrokke by een of meer van die projekte op praktiese maniere, gebed en befondsing. Hierdie projekte is Jesus (en ons twee gemeentes) se hande en voete om by die nood in die wêreld uit te kom, ’n verskil te maak en die koninkryk sigbaar te maak.
Ons het ook die geleentheid om deel te neem aan die geloofsofferprojek waardeur ons projekte gefinansier word. Die verbintenis van die kerkraad is, dat elke sent wat jy vir ’n projek bydra, oorbetaal sal word sonder enige aftrekking vir administrasie van die fondse. Kom ons onthou dat geloofoffers gegee word bo en behalwe ons dankoffers wat elke lidmaat se Godgegewe verantwoordelikheid is. Geloofsoffers beïnvloed daarom nie ons dankoffers nie en vertrou mens die Here om jou in staat te stel om jou beloftes na te kom.